AFRIKAANSE OPSOMMING: In hierdie tesis word die ontwerp en implementering van 'n outonome navigasiestelsel weergegee, asook die outomatisering van 'n praktiese demonstrasievoertuig. Dit regverdig die voorgestelde navigasie-argitektuur op die bogenoemde voertuig deur gebruik te maak van eenvoudige, funksionele navigasie-modules. Die voorgestelde navigasie-argitektuur is 'n hi erargiese struktuur, met die missie-beplanner aan die bo-punt, gevolg deur die roetebeplanner, die padbeplanner en voertuigbeheerder, met die voertuighardeware as basisvlak. 'n Voertuigtoestandsafskatter en karteringsmodule loop in parallel om terugvoer te voorsien. Die kontroles van 'n vierwiel-motor ets is elektries geaktueer en met terugvoersensors toegerus om volledig rekenaarbeheerd te wees. 'n Stuur-beheerder en 'n snelheid-toestandmasjien is ontwerp en ge mplementeer op 'n bestaande aanboordverwerker wat 'n kinematiese toestandsafskatter in ses grade van vryheid insluit. 'n Lidar-skandeerder registreer hindernisse. Die lidar-data word in re ele tyd na 'n lokale drie-dimensionele besettingsrooster geprojekteer deur middel van 'n Bayesiese opdateringsproses. Elke lidar-straal word in die besettingsrooster geprojekteer en die besettingstoestand van betrokke selle word opdateer. 'n Lidar-simulasie-omgewing is geskep om die karteringsmodule te toets voor dit ge mplementeer word. Die drie-dimensionele besettingsrooster word na 'n twee-dimensionele rybaarheidskaart verwerk vir beplanningsdoeleindes. Die padbeplanner is 'n aangepaste spoedig-ontdekkende-lukrake-boom en neem Dubinskar kinematika vir die voertuig aan. Die padbeplanner optimeer 'n koste-funksie, gebaseer op padlengte en 'n risiko-faktor, wat vanaf die rybaarheidskaart verkry word. 'n Eenvoudige missie-beplanner, wat via-punte as doelstellings neem, is ge mplementeer. Praktiese toetsritte veri eer die potensiaal van die navigasiestruktuur, soos hier beskryf.